b"\n_START_ARTICLE_\nLancasteri v\xc3\xa4in\n_START_PARAGRAPH_\nLancasteri v\xc3\xa4in on v\xc3\xa4in Kanadas Nunavutis. V\xc3\xa4inast p\xc3\xb5hja pool on Devoni ning l\xc3\xb5una pool Baffini ja Somerseti saar. V\xc3\xa4inast ida pool asub Baffini laht, l\xc3\xa4\xc3\xa4ne pool Barrow' v\xc3\xa4in ja edela pool Prince Regenti v\xc3\xa4in._NEWLINE_Lancasteri v\xc3\xa4in moodustab Loodev\xc3\xa4ila idaosa._NEWLINE_V\xc3\xa4in on \xc3\xbcheksa kuud aastas j\xc3\xa4\xc3\xa4ga kaetud._NEWLINE_Lancasteri v\xc3\xa4inas elab palju loomi: vaalad (narval, valgevaal, gr\xc3\xb6\xc3\xb6ni vaal), loivalised (viiger, habeh\xc3\xbcljes, gr\xc3\xb6\xc3\xb6ni viiger, morsk), j\xc3\xa4\xc3\xa4karu ja merelinnud (p\xc3\xb5hjatirk, kalakajakas, j\xc3\xa4\xc3\xa4-tormilind, kr\xc3\xbc\xc3\xbcsel, randtiir, vandelkajakas, lumehani). Loomarohkust seletab asjaolu, et v\xc3\xa4inas elavate harilike j\xc3\xa4\xc3\xa4turskade hulka hinnatakse 30 tuhandele tonnile ja enamik loomi p\xc3\xbc\xc3\xbcab neid._NEWLINE_Lancasteri v\xc3\xa4inale andis nime maadeavastaja William Baffin 1616 oma ekspeditsiooni \xc3\xbche rahastaja James Lancasteri auks. Ka teiste rahastajate Smithi ja Jonesi j\xc3\xa4rgi nimetas ta v\xc3\xa4ina._NEWLINE_1818. aastal loobus John Ross oma ekspeditsiooniga v\xc3\xa4ina l\xc3\xa4bimast, kui talle tundus, et ta n\xc3\xa4eb v\xc3\xa4ina blokeerivaid kaljusid. Arvatavasti olid need j\xc3\xa4\xc3\xa4m\xc3\xa4ed._NEWLINE_Kanada riik uuris Lancasteri v\xc3\xa4ina p\xc3\xb5hjalikult 1930. aastatest 1950. aastateni. Juhtumisi tarvitati selleks Teises maailmas\xc3\xb5jas kasutatud raskepommituslennukeid Avro Lancaster, mis olid kohandatud kaardistamiseks."